《淳熙乙未春予有桂林之役自湘潭往省先茔以二》
宋代·张栻

下马步深径，洗盏酌寒泉。
念不践此境，于今复三年。
人事苦多践，泉色故依然。
缅怀德人游，物物生春妍。
当时疏辟功，妙意太古前。
屐齿不可寻，题榜尚觉鲜。
书堂何寂寂，草树亦芊芊。
于役有王事，未暇谋息肩。
聊同二三子，煮茗苍崖边。
预作他年约，扶犁山下田。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。